recursal/SuperWikiNEXT-32B huggingface dataset:
**אורן ביטון** (נולד ב-16 ביוני 1994) הוא כדורגלן ישראלי המשחק בעמדת המגן השמאלי בהפועל חיפה.

קריירה
------

ביטון נולד וגדל ביישוב עתלית, שיחק כדורגל בקבוצות הילדים של הפועל חיפה, וכשהיה בן 15 הצטרף למחלקת הנוער של הפועל חיפה. ב-10 במאי 2014 ערך את הופעת הבכורה שלו במדי הקבוצה הבוגרת של המועדון, כשעלה כמחליף בהפסד 1–2 למכבי פתח תקווה במסגרת ליגת העל. בעונה שלאחר מכן הוא הפך לחלק מהסגל הרחב הקבוע של הקבוצה הבוגרת ורשם שבע הופעות במסגרת גביע הטוטו ועוד תשע הופעות בליגת העל, ברובן עלה כמחליף מהספסל.

בתחילת עונת 2015/2016 הושאל להפועל נצרת עילית מהליגה הלאומית, וב-17 באוגוסט 2015 ערך את הופעת הבכורה שלו במדי הקבוצה בהפסד 0–4 להפועל עפולה, במסגרת גביע הטוטו. ב-11 באפריל 2016 כבש את שער הבכורה שלו בקריירה, בניצחון 4–1 על הפועל עפולה. ובסך הכול כבש בעונה זו שני שערים ב-35 הופעות בליגה.

ב-15 ביוני 2016 חתם על חוזה לארבע עונות בעירוני קריית שמונה מליגת העל. ב-20 באוגוסט 2016 ערך את הופעת הבכורה שלו במועדון, בניצחון 1–0 על מ.ס. אשדוד. בעונת 2016/2017 היה אחד המצטיינים בקריית שמונה, וב-14 במרץ 2017 הוחתם לחמש עונות בהפועל באר שבע ששילמה עבורו לקריית שמונה 2.8 מיליון שקלים. עם פתיחת עונת 2017/2018 הצטרף לבאר שבע, וב-29 ביולי 2017 ערך את הופעת הבכורה שלו במועדון, כשפתח בהרכב בניצחון 3–0 על הפועל אשקלון במסגרת גביע הטוטו. בעונה זו הוא בישל תשעה שערים, ובסופה זכה עם הקבוצה באליפות.

ב-3 באוגוסט 2020 חתם לשנתיים בבית"ר ירושלים. ב-15 באוגוסט 2021 הוא כבש את שער הבכורה שלו במדי ביתר ירושלים, בהפסד 1–2 למכבי נתניה במסגרת גביע הטוטו.

ב-1 בדצמבר 2022 חתם בהפועל חיפה.

### נבחרת ישראל

לזכותו של ביטון שער אחד בארבע הופעות במדי הנבחרת הצעירה של ישראל.

תארים
-----

הפועל באר שבע
* אליפות: 2017/2018
* גביע המדינה: 2019/2020

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר FootballDatabase.eu

הערות שוליים
------------

1. ↑  שלמה וייס‏, הפועל באר שבע רכשה את אורן ביטון, מיהאי קורהוט יעזוב בקיץ, באתר וואלה!‏, 14 במרץ 2017
2. ↑  גיא בן זיו, רשמית: אורן ביטון חתם לשנתיים בבית"ר ירושלים, באתר ONE, ‏3 באוגוסט 2020
3. ↑  Oren Biton, *Transfermarkt*
שישקבב
**קבבוןטקסט מוגדלטקסט מוגדלטקסט מוגדלטקסט מוגדל** (בגאורגית : ქაბაბი - תעתיק מדויק: **כבאב**, בטורקית: **Kebap**) משמעו כבשר צלוי בטורקית. ברחבי העולם, ובעיקר באזור דרום הקווקז וטורקיה, רווחות גרסאות רבות של קבב, ומשמעות המונח משתנה במדינות השונות. גם בישראל הוא מאכל פופולרי.

בתלמוד בבלי מופיעה המילה הארמית כַּבַּבָא במובן של בשר הצלוי על גחלים.

קבב מזרחי
---------

דוכן קבב ברמאללה
הקבב הנפוץ במטבח המזרח תיכוני, הוא קציצה מאורכת, עסיסית ומתובלת מבשר בקר או בשר כבש טחון, המשופדת לאורכו של שיפוד ונצלית בגריל.

בישראל, על פי רוב מתייחס המושג לקציצת בשר טחון בתבלינים שונים, הנצלית על מנגל, עם או בלי שיפוד. במקרים רבים הקבב מוגש בפיתה או בלאפה עם חומוס, טחינה וסלטים שונים.

קבב אירופאי
-----------

באירופה, קבב עשוי בדרך כלל מבשר כבש ומבשר בקר, אם כי ניתן להכינו גם מבשר עוף ודגים בסגנונות מסוימים. בשר חזיר נפוץ גם כן בקרב מוכרי קבב לא-מוסלמים.

באירופה, המושג "קבב" מתייחס לכמה סוגי מאכלים:

* **דונר קבב** (Döner Kebab) - מילולית "בשר מסתובב", פיסות בשר עוף או כבש צלויות לאט על מוט מסתובב. מכונה "שווארמה" במזרח התיכון וצפון אפריקה, "גירוס" ביוון, שם עשוי לרוב מבשר חזיר, "גירוש" בהונגריה.
* **קבב סאמאק** (Samak Kebab) - דג צלוי בצורת "שישקבב".
* **שישקבב** (Shish Kebab) - קוביות בשר צלויות על מקל.
* **קופט קבב** (Kofte Kebab) - פיסות בשר כבש שנקלה ואז נצלה על מקל.
* **מיטיטיי** (Mititei) - אלה קציצות קבב רומני. סוג של כדורי בשר מוארכים של בשר טחון לרוב בשר בקר או שליש בקר שליש כבש ושליש חזיר המתובלים בשום, פלפל שחור וסודה לשתייה, שניצלים על גריל, שבישראל נהוג לקרוא לו "קבב רומני".

קבבים מוגשים לרוב בפיתה עם סלט. מסעדות קבב נפוצות בכמה אזורים של אירופה. דונר קבב (שווארמה) דווח בתור המאכל הזמין הנמכר ביותר בגרמניה. יש המוסיפים בשר בקר לפיצה ומכנים את המאכל "פיצה-קבב".

קבב אמריקאי
-----------

בארצות הברית, **קבב** הוא שיפוד עם קוביות קטנות של כל סוג של בשר או עוף וירקות הצלויים על הגריל.

סוגי הקבב האמריקאי כוללים:

* **קבב בקר** (Beef kebab)
* **קבב עוף** (Chicken kebab)
* **קבב טופו** (Tofu kebab)
* **קבב ירקות** (Vegetable kebab)
* **קבב הודו** (Turkey kebab)

הקבבים האמריקאים מכילים בשר וירקות המוחזקים יחד על שיפוד ואז נצלים על הגריל. ירקות בהם משתמשים: חצילים, עגבניות, פלפלים, בצלים ופטריות.

שישקבב לאכילה במקום כמעט ואינו נפוץ בארצות הברית, אך גירוס הוא נפוץ למדי.

ראו גם
------

* שישליק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כבב** |
| ויקישיתוף תמונות ומדיה בוויקישיתוף: **קבב** |

* מאיה שוסטר, כך תכינו את הקבב המושלם, באתר ynet, 13 באפריל 2016
* קבב, באתר אנציקלופדיה בריטניקה (באנגלית)

הערות שוליים
------------

1. ↑  תלמוד בבלי, מסכת זבחים, דף מ"ו, עמוד ב'
**דב קליין** (נולד ב-16 ביוני 1962) הוא מנתח פלסטי, חוקר ומפתח שיטות ניתוח בתחום הכירורגיה הפלסטית. מנהל המרפאה לאסתטיקה רפואית במרכז רפואי אסף הרופא, ומפעיל מרפאה פרטית לרפואה אסתטית בבית "מנדרין" בתל אביב.

ביוגרפיה
--------

נולד וגדל בפתח תקווה לאב מהנדס ואם פסיכולוגית, הבכור מבין 3 אחים. לא שירת בצה"ל עקב סדרה של ניתוחים שעבר לפני הגיוס.

למד רפואה באוניברסיטת פירנצה באיטליה בין השנים 1982–1988. במהלך לימודי הרפואה הכיר את צ'ינסיה, ולקראת סוף לימודיהם הם התחתנו. לאחר סיום הלימודים עברו להתגורר בישראל.

בין השנים 1989–1996 התמחה בבית החולים תל השומר, במחלקה לכירורגיה פלסטית וכוויות.
בשנת 1996 פתח את הקליניקה הפרטית "מרפאת דב קליין", וב-2006 מונה למנהל המרפאה האסתטית במרכז רפואי אסף הרופא.[דרוש מקור]

בשנת 1995 זכה בפרס קפלן לכירורגיה פלסטית עבור מחקרו בפיתוח מודל לחקר הצלקות על עכברים שנערך באוניברסיטת תל אביב.

משנת 2002 הוא חבר כבוד באקדמיה האיטלקית ליופי (Italian Academy of Beauty).

בשנת 2011 עלתה לאוויר תוכנית הטלוויזיה "חלומות מפלסטיק" אשר מבוססת על קליין והמרכז הרפואי שלו. התוכנית עוקבת אחרי מטופלים לכל אורך תהליך הניתוח. שודרו ארבע עונות של התוכנית.

קליין הוא הבעלים המשותף ביחד עם חברת המכוניות יגואר של ספא "Spa on the beach" בחוף סרדיניה באיטליה.

פרשת פרסומי פרופורציה בגוגל
---------------------------

חברה מתחרה לניתוחים פלסטיים, "פרופורציה פי.אם.סי בע"מ", פרסמה דרך מודעות גוגל את שירותיה. הם קבעו שבכל חיפוש אחר "ד"ר קליין" או "ד"ר דב קליין" במנוע החיפוש "גוגל", תוצג תחילה מודעה של "פרופורציה". קליין תבע את "פרופורציה" ואת חברת גוגל ודרש לאסור שימוש זה בשמו. תביעתו התקבלה בבית משפט השלום, והוא זכה לפיצויים. אך פסק הדין בוטל בבית המשפט המחוזי והפיצויים הוחזרו. לדברי השופט במחוזי הדבר דומה לפתיחת חנות מתחרה בסמוך, דבר לגיטימי במסגרת התחרות. על פסק דין זה הגיש קליין בקשת רשות ערעור לבית המשפט העליון, אך לאחר דיון חזר בו מבקשתו.

משפחתו
------

קליין נשוי לצינסיה אותה פגש בלימודיו בפירנצה, לזוג שני בנים. גר בצפון תל אביב.

קישורים חיצוניים
----------------

* אתר מרפאת ד"ר דב קליין
* איתי גל וליאת רותם מלמד, גם ד"ר קליין השתיל PIP. פעל לפני הנחיות מש' הבריאות, באתר ynet, 25 בדצמבר 2011
* דב קליין: כל מה שלא ידעתם על המנתח הפלסטי של המפורסמים, באתר ‏מאקו‏, 11 במרץ 2012
* גבי בר־חיים, ד"ר דב קליין סוגר את הקליניקה: "הבנתי שהיום שלי חוזר על עצמו. עוד דוגמנית ועוד דוגמנית. די, מיציתי", באתר ynet, 13 במרץ 2024

הערות שוליים
------------

1. ↑  אלקנה שור, הניתוח הצליח: "חלומות מפלסטיק" לא מזלזלת בצופים, באתר nrg‏, 21 בפברואר 2012
2. ↑  אתר למנויים בלבד יסמין גואטה, הערעור התקבל וגוגל תוכל להפנות ל"פרופורציה" בחיפוש "ד"ר קליין", באתר TheMarker‏, 1 באוגוסט 2013
3. ↑  רעא 6545/13 ד"ר דב קליין נגד פרופורציה פי.אם.סי בע"מ, GOOGEL ISRAEL L.T.D, Googel INCORPORATET INC, Googel IRELAND Limited
**מיכאל רוז'צקי** (ברוסית: **Михаил Рожецкий**; נולד ב-23 בנובמבר 1975) הוא שחקן קולנוע, טלוויזיה ותיאטרון ישראלי.

קורות חייו
----------

רוז'צקי נולד בעיר לנינגרד בברית המועצות (כיום סנקט פטרבורג שברוסיה). בן יחיד למשפחה ממוצא יהודי, אביו הוא ד"ר לפיזיקה ואמו היא כימאית פולימרים. עלה לישראל עם משפחתו בשנת 1990. למד בתיכון עירוני ג' בחיפה. מ-1994 שירת בצה"ל כמ"כ בחטיבת הנח"ל. סיים תואר ראשון בתיאטרון במגמת משחק באוניברסיטת תל אביב בשנת 2003.

קריירת משחק
-----------

רוז'צקי השתתף בסרט "איזה מקום נפלא" ב-2005, בו גילם את סרגיי. בנוסף שיחק בתיאטרון יידישפיל ב-2008 בהצגה "הזכייה הגדולה" ("דאס גרויסע געווינס" מאת שלום עליכם), בה גילם את סאלאמאן אסקאראוויטש פיין. כן גילם את התפקיד הראשי בהצגה "נטוצ'קה" בתיאטרון תמונע (2009). הופיע במספר מופעים של האופרה הישראלית, בהם טורנדוט (2008), לה בוהם, טוסקה, כרמן ואיידה (2009). 

בטלוויזיה התפרסם כשגילם את פאבל קובלובה בסדרה "הבורר" לאורך מספר עונות.

  

* "השיר שלנו", 2006 - עוזר לגאידמק (הופעת אורח)
* "אגדת דשא", 2007 - גילם את יורי, מאמן קבוצת כדורגל
* "החברים של נאור" 2007 - גילם את ולדימיר
* "הבורר", 2007-2011 - גילם את פאבל קובלובה
* "זה לא עסק", 2008 - גילם את ולדי, תפקיד ראשי
* "המקום", 2008 - גילם את חלבין
* "פרשת השבוע", 2008 - גילם את סרגיי
* "אלכס בעד ונגד", 2009 - גילם את ד"ר ג'וק
* "האלופה 3", 2009 - גילם את ואדים
* "בין השורות", 2009 - גילם את בוריס
* "השנים הכי יפות", 2011 - גילם את מישה (הופעת אורח)
* "נחמה", 2019 - גילם את אלכסיי

קישורים חיצוניים
----------------

* מיכאל רוז'צקי, במסד הנתונים הקולנועיים IMDb (באנגלית)
* מיכאל רוז'נצקי(הקישור אינו פעיל), באתר ייצוג1
* מיכאל רוז'צקי, באתר "אישים"
* "זה לא עסק", באתר המשרד לקליטת עלייה
* עידן יוסף,"זה לא עסק", יש לך עסק עם עולים חדשים, 6 בינואר 2008, באתר "מחלקה ראשונה"
* מיכאל רוז'צקי, באתר Cinema RX, (אנגלית)
* סיני גז, השאלון עם מיכאל רוז'צקי, 22 בפברואר 2009, באתר "השאלון"
באלגברה אוניברסלית, **מגוון** הוא משפחה של מבנים אלגבריים בעלי אותה חתימה, הסגורה ביחס למעבר לתת-מבנים, לתמונות הומומורפיות, ולמכפלה ישרה (לאו דווקא סופית). לפי משפט בירקהוף, כל מגוון מוגדר על ידי מערכת של זהויות.

באנגלית נקרא המגוון בשם variety, המתורגם לעברית בדרך כלל בתור יריעה.

יש התאמה בין מגוונים לבין קונגרואנציות על המבנה החופשי. כאשר סריג הקונגרואנציות הוא מודולרי, גם סריג המגוונים הוא מודולרי. לדוגמא, סריג המגוונים של לולאות הוא מודולרי. משפט מלצב (1954, (אנ')) נותן קריטריון המבטיח את המודולריות של סריג הקונגרואנציות. 

כל מבנה אלגברי יוצר מגוון. לדוגמה, חבורה ציקלית מסדר n יוצרת את המגוון הכולל את כל החבורות האבליות מאקספוננט המחלק את n. סריג המגוונים של רצועות ידוע באופן מלא.

מגוונים קטנים וגדולים
---------------------

מגוון הנוצר על ידי מבנה סופי הוא **נוצר סופית**. יש טיפוסי מבנים
שבהם כל מגוון נוצר סופית הוא **נוצר סופית תורשתית** (כל תת-מגוון נוצר סופית)

מגוון המכיל מספר סופי של תת-מגוונים הוא **קטן**. לדוגמה, המגוון הנוצר על ידי חבורה סופית הוא קטן. מאידך, יש חבורה למחצה בגודל 6 היוצרת מגוון שיש לו רצף של תת-מגוונים. יש שני מגוונים קטנים ונוצרים סופית של חבורות למחצה שהצירוף (join) שלהם מכיל רצף של תת-מגוונים.

מגוון הנוצר על ידי מספר סופי של זהויות הוא **בעל בסיס סופי**. מגוון שהוא **בעל בסיס סופי תורשתית** (כל תת-מגוון הוא בעל בסיס סופי) יכול להכיל רק מספר בן מניה של תת-מגוונים. מגוון שהוא קטן, בעל בסיס סופי ונוצר סופית נקרא מגוון Cross.

מגוון שסריג תת-המגוונים שלו מכיל עותק של כל סריג סופי, נקרא **מגוון אוניברסלי סופית**. לדוגמה, המגוון של חבורות למחצה המוגדר על ידי הזהות xx=yxy הוא אוניברסלי סופית (Volkov, 1989).

עבור תכונה P של מבנים אלגבריים, המגוון V הוא P-מקומית אם כל מבנה נוצר סופית ב-V מקיים את התכונה P. עבור חבורה למחצה S, השאלה האם לאף מגוון סופי מקומית המכיל את S אין בסיס סופי היא decidable (בת-חישוב), (Sapir, 1991).

ראו גם
------

* מגוון (תורת החבורות)

מקורות
------

* *A survey on varieties generated by small semigroups*, Journal of Algebra, December 2023.

הערות שוליים
------------

1. ↑  הערה=Quasigroups and Loops Theory and Applications, I.1.4
2. ↑  כל מגוון נוצר סופית הוא נוצר סופית תורשתית עבור: חבורות (Oates-Powell), חוגים (Kruse-L'vov), סריגים (הלמה של Jonsson), לולאות וקוואזי-חבורות [Finitely generated equational classes, Aichinger and Mayr, 2016], אבל לא עבור חבורות למחצה או גרופואידים.
|  |  |
| --- | --- |
|  | מעוף הדבורה - להאזנה  |
| לעזרה בהפעלת הקובץ |

**מעוף הדבורה** (או **זמזום הדבורה**, ברוסית: **Полёт шмеля**), יצירה תזמורתית מהתקופה הרומנטית מאת המלחין ניקולאי רימסקי-קורסקוב. נכתבה במקור כסיום למערכה השלישית באופרה "סיפורו של הצאר סלטאן" שנכתבה בשנים 1899–1900, אך מבוצעת בעיקר כיצירה נפרדת מהקשרה האופראי.

על היצירה
---------

היצירה נכתבה על פי אגדה מאת אלכסנדר פושקין. הדבורה היא בעצם נסיך מכושף שמנסה להגיע אל אביו הצאר שאינו יודע שהוא בחיים, לאחר שציווה להרחיק את אמו ואותו בהיותו תינוק ולזרוק אותם בתוך חבית לים.

מבנה היצירה
-----------

כפי שמעיד עליה שמה, ייחודה של היצירה בקו המלודי, המהיר והכרומטי, המחקה את קול זמזום הדבורה. מוטיב זה חוזר על עצמו שוב ושוב בהבדלים של מספר טונים.

פרט למוטיב הזמזום, נעשה ביצירה שימוש בלייטמוטיבים השייכים לדמותו של הנסיך גווידון מסיפור האופרה. הקו הכרומטי עצמו הוא פיתוח של לייטמוטיב אחד (באיור 1, מוצג קו ה"זמזום" הכרומטי מתחת ללייטמוטיב), והשני (איור 2) משמש כקטע ביניים בין החזרות השונות על מוטיב הזמזום.

עיבודים
-------

מעוף הדבורה זכה לעיבודים רבים לכלי סולו שונים ובסגנונות שונים כמו רוק ופופ. בין השאר בוצעה היצירה בפסנתר (עובד על ידי רחמנינוב), בכינור, בגיטרה חשמלית בליווי תזמורת, בגיטרה בס, בחליל צד, בטובה, בחצוצרה, בטרומבון, מרימבה ובשירת א-קפלה. בעיבוד לפסנתר מבוצע הקטע על ידי הגיבור הראשי בסרט "ניצוצות" ובעיבוד לחצוצרה הוא מושמע בסרט "להרוג את ביל".

המהירות הגבוהה בה יש לבצע את היצירה כמעט ללא הפוגה, מחייבת מיומנות טכנית גבוהה, לכן סולנים נוהגים להשתמש בה כקטע וירטואוזי להפגנת כישוריהם.

יצירה קלאסית נוספת המחקה את מעוף הדבורה היא "הדבורה" של המלחין הגרמני פרנסואה שוברט.

בשנת 1988 להקת המטאל האמריקאית מנוואר הוציאה שיר אינסטרומנטלי בשם Sting of the Bumblebee באלבום Kings of Metal, שמבוסס על המנגינה של רימסקי-קורסקוב.

קישורים חיצוניים
----------------

* מידע על היצירה "מעוף הדבורה" באתר מיוזיק בריינז
* קובץ שמע של היצירה
* תווים של היצירה, בעיבוד לפסנתר סולו

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 8ede039a-e269-3afa-88d6-8dbb6d7ba18e

 |
{{כסף מוטי ששון הסתבך בכספים רצו לפוצץ לו את האוטו ברימון רסס ובמקום זה הרימון שבר לשכנים של מוטי את האוטו בתאריך 10.3.2024 
אישיות כדורגל
| שם מלא = מרדכי ששון
| מקום לידה = תל אביב, ישראל
| תפקיד כשחקן = קשר, מגן ימני
| מועדוני נוער = בני יהודה
| שנים כשחקן = 1992–2006   
 1998–1999   
 2000–2001
| מועדונים כשחקן = בני יהודה   
 ← מכבי יפו   
 ← הפועל בית שאן
| הופעות כשחקן = 241 (3)   
 14 (0)   

}}
**מרדכי ששון** (נולד ב-29 באוגוסט 1975) הוא כדורגלן עבר ישראלי ששיחק בעמדת המגן הימני וכקשר לסירוגין. ברוב שנות הקריירה שלו שיחק בבני יהודה.

קריירה
------

ששון התחיל את הקריירה שלו במחלקת הנוער של בני יהודה. ב-24 באוקטובר 1992, ערך את הופעת הבכורה שלו בקבוצה הבוגרת בניצחון 1–2 נגד הפועל ירושלים. בעונת 1994/1995, הפך לשחקן הרכב בקבוצה ורשם 29 הופעות בליגה ואף כבש שער אחד. בעונת 1996/1997, זכה עם הקבוצה בגביע הטוטו.

בקיץ 1998 הושאל למכבי יפו, במדיה רשם 14 משחקי ליגה. בסיום העונה, ירדה יפו לליגה השנייה וששון חזר לבני יהודה. בקיץ 2000, הושאל להפועל בית שאן. עונה לאחר מכן, חזר לבני יהודה שירדה לליגה הלאומית עונה קודם לכן, וסייע לה לחזור לליגת העל אחרי היעדרות של עונה אחת.

ב-2 באוגוסט 2006, עת סיימה בני יהודה את האימון וששון עשה את דרכו לביתו, ששון נפצע באורך בינוני ברגלו לאחר שעבר תאונת דרכים. ששון, לא זכה לחזור למגרשים ונאלץ לפרוש מכדורגל.

תארים
-----

בני יהודה תל אביב
* גביע הטוטו: 1996/1997

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר מוזיאון בני יהודה

הערות שוליים
------------

1. ↑  רותם גרוסמן, בני יהודה: מוטי ששון נפצע בינוני בתאונת אופנוע, באתר ynet, 3 באוגוסט 2006
שגיאות פרמטריות בתבנית:מקורות   
פרמטרים [ כל הערך ] לא מופיעים בהגדרת התבנית 



**משה צבי אריה ביק** (כ"ג בטבת ה'תרע"א, 23 בינואר 1911 - י"ט בסיוון ה'תש"נ, 9 בספטמבר 1990) היה רב ופוסק בארצות הברית.

ביוגרפיה
--------

נולד במז'יבוז' לרב העיר הרב חיים יחיאל מיכל ביק ולמרים (הורביץ).

בגיל 15 הוסמך להוראה על ידי רבי שלום מוטרפרל מפרוסקורב (חלימניצקי).

נשא בשנת ה'תרצ"ב את זיסל בת יצחק אייזיק באלד.

בשנת תרפ"ו היגר לארצות הברית ושימש את הרב מאיר דן פלוצקי, ששהה אז בארצות הברית. למד בישיבת רבינו יצחק אלחנן אצל הרבנים שמעון שקופ ומשה סולובייצ'יק.

בשנת ה'תרצ"ג מונה לרב בית כנסת ברובע ברונקס שבניו יורק ובשנת ה'תרצ"ו מונה לרב קהילת יוצאי קרשניק "בני משה" בברונקס. בתרצ"ז יסד את ישיבת אהבת תורה במקום, ובתש"א יסד בית יעקב לבנות.

בשנת ה'תש"ב מונה לראש ישיבה בישיבת חתן סופר, ובשנת ה'תשכ"ב מונה לר"מ בישיבת נייטרה במאונט קיסקא.

בשנת ה'תשכ"ז עבר לשכונת בורו פארק שבברוקלין. והיה שם מגדולי הפוסקים. כיהן כחבר באגודת הרבנים, בוועד ההנהלה של התאחדות הרבנים. ומנשיאי ועד למען טהרת המשפחה בא"י (וראש ההנהלה של המשרד בארצות הברית). ומנשיאי ארגון עזרת תורה.

משפחתו
------

### בניו

* הרב שאול בער ביק.
* הרב אברהם יהושע השיל, ממלא מקומו, חבר נשיאות התאחדות הרבנים.
* הרב יצחק נתן, רב קהילת נחלת משה.

### בנותיו

חיה חנה, אשת הרב יצחק יעקב שפיגל אדמו"ר מאסטרוב קולשין.

דבורה רבקה, אשת הרב חיים אלעזר פרידמן, גאב"ד טענקא בברוקלין.
**יובל כרמי** (קמיגר) (נולד ב-17 בספטמבר 1975) הוא שחקן, במאי, מחזאי, תסריטאי מנהל תיאטרון ומנהל בית ספר למשחק.

ביוגרפיה
--------

כרמי שירת בצה"ל בפיקוד הנח"ל בתפקיד מש"ק אמנים.

סיים את לימודיו בבית הספר הגבוה לאמנויות הבמה בית צבי ב-1989. בשנים 2000-1998 למד בימוי קולנוע וטלוויזיה בבית הספר קמרה אובסקורה.

### קריירת משחק

כרמי שיחק בין היתר בסרטים וסדרות הטלוויזיה טירונות, הבורגנים, בלתי הפיך, פלפלים צהובים, האי, עכשיו או לעולם לא, אין לה אלוהים, חדר חקירות, אישה מרציפן, ללקק ת'תות, כבודו, סימה ועקנין מכשפה, מליץ יושר (כמנחה) ו-pumukle (סדרה טלוויזיה גרמנית).

השתתף במספר רב של הצגות:

* בתיאטרון הבימה: הבחורים בדלת ממול, החייל האמיץ שוויק, סירנו דה ברז'רק.
* בתיאטרון הקאמרי: ביקור הגברת הזקנה (בשיתוף הבימה).
* בתיאטרון חיפה: שבת ראשון שני, אנדורה, יאיר, להיות או לא להיות, הבחורים בדלת ממול.
* בתיאטרון בית לסין: טוב.
* בתיאטרון באר שבע: קן הקוקיה, הרוזן ממונטה כריסטו, למה לא האת לפני המלחמה, חבלי משיח, בין חברים, הרולד ומוד.
* בתיאטרון רמת גן: הלילה השנים עשר.
* בתיאטרון הספרייה: גוף להשכיר, מלקולם הקטן ומלחמתו בסריסים, הבחורים בדלת ממול, נפש יהודי.
* בתיאטרון אלפא לאמנויות המופע: עפר ואפר/שפת ההר.

בנוסף, השתתף במספר פסטיבלים, בהם פסטיבל ישראל (1988); בהצגה "צור וירושלים"; בפסטיבל עכו (1990); ב"המוזג"; בפסטיבל תיאטרון קצר (1998); ב"סדר מוכרח להיות"; וב-2000 ב"לילה ת"א". כמו כן הנחה בערוץ הילדים.

לאורך השנים, שיחק בלמעלה משלושים פרסומות בישראל ומחוצה לה.

### קריירת בימוי

במסגרת תיאטרון הסטודיו ביים את: "הזוג המוזר" (גם בגרסה הנשית) מאת: ניל סיימון, "מלקולם הקטן ומלחמתו בסריסים מאת: דייוויד הלואל, "ראיון עבודה" מאת: תמר ציון, "סכסוכים" מאת: קתרין הייס, "דני והים הכחול" מאת: ג'והן פאטריק שאנלי,"משחקים בחצר האחורית" מאת: עדנה מזי"א, "ילדי קנדי" מאת: רוברט פאטריק, "שלוש נשים גבוהות" מאת: אדוארד אלבי, "טוב" מאת: ססיל טיילור,"ביקור הגברת הזקנה" מאת: פרידריך דירנמאט,"סיבוב מסוכן" מאת: ג.ב. פריסטלי, "לפוצץ אותם" מאת: ברי קיף,"אישה בעל בית" מאת: שמואל הספרי,"החיים בשלוש גרסאות" מאת: יסמינה רזה,"חברות הכי טובות" מאת: ענת גוב,"סינית אני מדברת אליך" מאת: סביון ליברכט, "רכוש נטוש" מאת:שולמית לפיד,"התרוממותו של בנו כופתא-בוכתא" מאת: אלברט אינוראטו,"בגידה" מאת: הרולד פינטר, "מי תהום" מאת:הלל מיטלפונקט, "קידוש" מאת: שמואל הספרי,"מלאכים באמריקה" מאת: טוני קושניר.

בתיאטרון תהל ביים את "וינסנט ריבר" מאת פיליפ רידלי, אותו חידש בתיאטרון אלפא לאמנויות המופע.

קישורים חיצוניים
----------------

* יונית נעמן, השחקן יובל כרמי: כולנו מוגבלים, באתר nrg‏, 18 ביוני 2009

* יובל כרמי, במיזם "אישים" לתיעוד היצירה הישראלית

* יובל כרמי, במסד הנתונים הקולנועיים IMDb (באנגלית)
**בן בוטבול** (נולד ב-22 במאי 1990) הוא כדורגלן ישראלי המשחק בעמדת הקשר האחורי בהפועל שמשון אשקלון מליגה ג'.

קריירה
------

בוטבול החל לשחק כדורגל במחלקת הנוער של מ.ס. אשדוד, וב-23 בספטמבר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–1 להכח עמידר רמת גן במסגרת גביע הטוטו. ב-2 במאי 2009 ערך את הופעת הבכורה שלו בליגת העל, כשפתח בהרכב בהפסד 0–3 לבני יהודה תל אביב. בעונת 2010/2011 צורף בוטבול באופן קבוע לסגל הקבוצה הבוגרת ושותף ב-14 משחקי ליגה, ברובם עלה כמחליף. ב-26 בנובמבר 2011 הבקיע את שער הבכורה שלו בקריירה, בניצחון 2–0 נגד הפועל באר שבע. בסך הכל ערך 25 הופעות ליגה בעונת 2011/2012 והיה שותף להעפלה של הקבוצה לפלייאוף העליון. בעונת 2012/2013 ערך 21 הופעות בליגת העל.

ב-17 בספטמבר 2013 הושאל בוטבול להפועל ירושלים מהליגה הלאומית עד לסיום העונה. ב-23 בספטמבר 2013 ערך את הופעת הבכורה שלו במועדון, בניצחון 3–1 נגד מכבי יבנה. ב-6 בדצמבר 2013 הבקיע את שער הבכורה שלו במדי הפועל ירושלים, בתיקו 1–1 נגד מכבי נתניה, ואת העונה הוא סיים עם שני שערים ב-26 הופעות ליגה.

בקיץ 2014 חזר בוטבול לליגת העל כאשר הצטרף להפועל עכו בהשאלה עד לסיום העונה. לאחר שלא מצא את מקומו בקבוצה ולא שותף במשחקיה, בינואר 2015 חתם במכבי הרצליה עד לסיום העונה.

ב-3 בספטמבר 2015 שוחרר בוטבול ממועדון ספורט אשדוד וחתם במכבי שעריים מליגה א' דרום. בוטבול היה שותף לחזרה של המועדון לליגה הלאומית אחרי 23 שנים בליגות הנמוכות. בעונת 2016/2017 זכה עם הקבוצה בגביע הטוטו של הלאומית.

ב-18 ביולי 2017 חתם בוטבול במ.ס. דימונה מליגה א' דרום, וב-18 בנובמבר 2017 עבר למ.ס. כפר קאסם מאותה הליגה.

ב-29 במאי 2018 חתם בוטבול בקבוצת הפועל אשדוד מליגה א'.

ב-16 ביולי 2019 חתם בוטבול במכבי עירוני שדרות מליגה ב'.

ב-27 בנובמבר 2019 חזר לליגה א' כאשר חתם במכבי עירוני אשדוד.

ב-2 ביולי 2020, בוטבול חתם בעירוני כסייפה, אך כעבור זמן קצר הצטרף לבית"ר אשדוד.

בקיץ 2021 חתם במ.ס. רמלה. במהלך העונה חתם בהפועל קריית אונו. 

באוגוסט 2022 חתם בהפועל שמשון אשקלון מליגה ג', אך במרץ 2024 עזב את הפועל שמשון אשקלון, ש"קבוצה שאינה לרמתי", לדבריו.

תארים
-----

מכבי שעריים
* גביע הטוטו (לאומית): 2016/2017

חיים אישיים
-----------

ב-20 באוגוסט 2014 התחתן בוטבול עם אדווה פרג.

קישורים חיצוניים
----------------

ויקישיתוף מדיה וקבצים בנושא **בן בוטבול** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
* יגאל ברמן ושלום אלבז, ‏בן בוטבול: גאטוסו ואלברמן הם המודל לחיקוי שלי, באתר ONE‏, 20 באפריל 2012

הערות שוליים
------------

1. ↑  גיא בן זיו, ‏הפ' י-ם החתימה את בוטבול, שדה, צעדון ובן נעים, באתר ONE‏, 17 בספטמבר 2013
2. ↑  קובי פורטל, בן בוטבול חתם במכבי שעריים, באתר דאבל פס, 3 בספטמבר 2015
3. ↑  איציק כלפי וגיא גפן, סהר שבתאי קרוב לדימונה, בן בוטבול חתם, באתר דאבל פס, 18 ביולי 2017
4. ↑  אוהד רון, פרסום ראשון: בן בוטבול סיכם במ.ס כפר קאסם, באתר גולר, 18 בנובמבר 2017
5. ↑  אביחי דלאל, בנשף הסיום: אדומים אשדוד הציגה שישה שחקני רכש, באתר דאבל פס, 30 במאי 2018
6. ↑  שלומי והבה, בן בוטבול חתם במכבי שדרות, באתר דאבל פס, 17 ביולי 2019
7. ↑  שלומי והבה, בן בוטבול חתם בעירוני כסייפה, באתר דאבל פס, 2 ביולי 2020
8. ↑  הנהלת האתר, בן בוטבול הכדרוגלן מאשדוד התחתן עם בחירת ליבו אדווה, באתר אשדוד10, 20 באוגוסט 2014
**הצבעה ריבועית** (Quadratic Voting לעיתים בקיצור: QV) היא הליך של קבלת החלטות קולקטיבית, הכוללת אנשים שרוכשים קולות כדי לבטא את **מידת** ההעדפות שלהם, ולא רק את **כיוון** ההעדפות שלהם.

הצבעה ריבועית פועלת כך שהיא מאפשרת למצביעים "לשלם" עבור השפעה חזקה יותר בנושא נתון, וכתוצאה מכך העמדה המנצחת היא זו שלתומכיה יש, במצטבר, את הנכונות הגבוהה ביותר לתשלום, זאת בניגוד להכרעה על ידי רוב-קולות ללא קשר לעוצמת ההעדפות האישיות. התשלום עבור הצבעות עשוי להיות באמצעות מטבעות מלאכותיים או אמיתיים (למשל עם אסימונים המחולקים באופן שווה בין חברי ההצבעה או בכסף אמיתי).
גלן וויל ובנפרד גם סטיבן לאלי ערכו מחקר שבו הם טוענים להוכיח שמדיניות קבלת החלטות זו מגבירה את היעילות ככל שמספר המצביעים גדל.

הנוסחה הפשוטה של ההצבעה הריבועית היא:

**עלות לבוחר = (מספר קולות)2**.

האופי הריבועי של ההצבעה מוביל לכך שבוחר יכול להשתמש בקולותיו בצורה יעילה יותר על ידי פיזורם על פני נושאים רבים. לדוגמה, בוחר עם תקציב של 16 אסימונים של הצבעה יכול לרכוש קול אחד לכל אחד מ-16 הנושאים. עם זאת, אם לאדם יש תשוקה או סנטימנט חזקים יותר בנושא, הוא יכול לרכוש 4 קולות, בעלות של 16 אסימונים, לנושא היחיד, ולמעשה לנצל את כל התקציב שלו.

לפונקציית העלות הריבועית יש את התכונה הייחודית שאנשים רוכשים קולות ביחס ישר לעוצמת ההעדפות שלהם. כתוצאה מכך, המספר הכולל של ההצבעות לנושא נתון הוא סכום עוצמת ההעדפות של האנשים שהצביעו. הסיבה לכך היא שהעלות השולית של כל קול נוסף עולה באופן ליניארי למספר הקולות. אם העלות השולית תגדל פחות מליניארית ביחס למספר הקולות, אז מי שמעריך קול פי שניים יטה לרכוש יותר מפי שניים יותר קולות, והמערכת תהיה מועדת לדומיננטיות של קבוצות אינטרסים מיוחדות בעלות אינטרסים מרוכזים.
'דולר אחד-קול אחד' הוא הגבול של התנהגות זו, שבה העלות השולית של כל קול נוסף היא קבועה.
מצד שני, אם פונקציית העלות תגדל מהר יותר מעלייה ליניארית, אזי המערכת תהיה מועדת לעריצות של הרוב, כשהגבול של התנהגות זו הוא של 'אדם אחד-קול אחד'.

ראו גם
------

* תכנון מכניזמים (תורת המשחקים)
פירוש נוסף ערך זה עוסק במדבב ישראלי. אם התכוונתם לארכאולוג שנקרא באותו שם, ראו דורון בן עמי.

**דורון בן-עמי** (נולד ב-3 בספטמבר 1983) הוא מוזיקאי, יוצר, מדבב ומורה למוזיקה ולהיסטוריה. בן-עמי דיבב דמויות מרכזיות בסרטים מפורסמים: סימבה הצעיר בסרט "מלך האריות" (1994), ברליוז בסרט "חתולים בצמרת" (1994) ואת בייב בסרט "בייב" (1995).

בצעירותו השתתף בן-עמי במספר קלטות ילדים שיצאו בשנות השמונים והתשעים וכן, שיחק במחזמר "צלילי המוסיקה" לצד חני נחמיאס וששי קשת.

ילדות
-----

בן-עמי גדל והתחנך בכפר סבא, בה מתגורר עד היום. את צעדיו הראשונים בשירה ומשחק החל בגיל חמש כשהופיע על במות שונות ברחבי ישראל ובטלוויזיה.

הוא השתתף במספר קלטות ותוכניות ילדים בטלוויזיה: "מסיבת גן" (1989-1994) של ירון לונדון ורבקה מיכאלי, "כמו גדולים 2" (1993) של אריק איינשטיין וצבי שיסל, דרמת הטלוויזיה "יוץ שוורץ ומלחמתו בחיים" (1992) לצד שלמה בר-אבא ומוני מושונוב וסרט הקולנוע "סיפורי תל אביב" (1992).

בהיותו בן 12 השתתף במחזמר "צלילי המוסיקה" בכיכובם של חני נחמיאס וששי קשת. בין השנים 1989–1992 כיכב בן-עמי במספר קמפיינים ופרסומות של חברת "תלמה".

כשהיה בן 10, פגש אותו השחקן דב רייזר בפיילוט לסדרת טלוויזיה והמליץ לבמאית שפרירה זכאי לזמן אותו לדיבוב סרטים מצוירים.

משם החל בן-עמי לדבב ולשיר בסדרות וסרטים מצוירים רבים, בהם:

* מלך האריות (1994) - קולו של סימבה
* חתולים בצמרת (1994) - קולו של ברליוז
* בייב (1995) - קולו של בייב
* פיטר פן (1997) - קולו של פיטר פן
* גופי הולך לקולג' (2000) - קולו של מקס גוף

קריירה מוזיקלית כיום
--------------------

בן-עמי שירת בלהקות חיל הים וחיל החינוך והנוער. עם שחרורו מצה"ל החל להדריך מקהלות והרכבים קוליים ברחבי הארץ כמעבד קולי ומנצח.

בשנת 2006 הקים את הרכב הא-קפלה קוינטה וחצי, אותו הוא מנהל מוזיקלית עד היום, והוא גם אחראי על כתיבת רוב העיבודים לרפרטואר ההרכב.

בין הפרויקטים הבולטים שבהם לקח בן-עמי חלק, זכה לכתוב בשנת 2008 עיבודים למופע "מומנטום" של להקת המחול מיומנה, לקונצרטים של מקהלת הזמיר, לשמינית ווקאל ועוד.

הוראה וקהילה
------------

בשנת 2001 נמנה עם חתני פרס "גלר" על עשייה התנדבותית למען הקהילה. משנת 2005 משמש כמורה בתיכון רבין וכצנלסון בכפר סבא כמורה למוזיקה, היסטוריה ומזרחנות לכיתות י', י"א וי"ב.[דרוש מקור]

בשנת 2011 סיים את לימודי התואר הראשון שלו בחוג להיסטוריה כללית ובחוג להיסטוריה של המזרח התיכון ואפריקה באוניברסיטת תל אביב.

כיום, בן-עמי מעבד מוזיקלי מספר מקהלות והרכבים קוליים ברחבי ישראל.

קישורים חיצוניים
----------------

* דורון בן-עמי, ברשת החברתית פייסבוק
* דורון בן-עמי, ברשת החברתית אינסטגרם
* דורון בן-עמי, במיזם "אישים" לתיעוד היצירה הישראלית
* דורון בן-עמי, באתר שירונט
* "אחד לעשר" - כתבה על דורון בן-עמי באתר תפוז (2010)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007383689305171
* VIAF: 14150170563500011954
* WorldCat (עם VIAF): 14150170563500011954

 |
**אולה קירק כריסטיאנסן** (7 באפריל 1891 – 11 במרץ 1958) היה נגר דני. ב-1932 הקים את חברת הצעצועים "לגו", מחנות קטנה לעיבוד עץ שמכרה מוצרים ביתיים, ליצרן צעצועי עץ. השם של החברה ניתן לה בשנת 1934. לאחר שפרצה שרפה בסדנה שלו ושרפה את כל המוצרים ב-1942, החברה רכשה בשנת 1947 מכונת הזרקת פלסטיק ועברה לייצור אבני משחק עשויות פלסטיק, שהיו עמידות ובטוחות יותר למשחק של ילדים. ניהול החברה עבר לבנו גודפרד (אנ'), כאשר נפטר.

ביוגרפיה
--------

כריסטיאנסן נולד וגדל בפילסקוב, ילד עשירי למשפחה עניה ביוטלנד. אף על פי שהמשפחה הייתה ענייה, הוא זכה לקבל השכלה תיכונית בסיסית. כבר מגיל שש עבד כחקלאי וסייע בפרנסת המשפחה. הוא למד בבית ספר יומיים בשבוע. בשנת 1905, בהיותו 14, החל לעבוד כשוליה אצל אחיו הבכור. ב-1911 עזב את דנמרק לגרמניה ושם עבד בנגרות במשך כחמש שנים.

בשנת 1916 קנה כריסטיאנסן חנות נגרות בבילונד, מרכז יוטלנד בכסף שחסך לאורך השנים. בשנות ה-20 המאוחרות, התמקד העסק בשיקום ופיתוח מבנים חדשים, וכן בייצור מוצרי בית עבור הקהילה המקומית. בשנת 1924 נשרפו בית המלאכה ובית המשפחה בגלל שני בניו שהתעסקו בשבבי עץ והעסק שלו כמעט נהרס.

למרות כל הקשיים לאורך השנים, תקופת השפל הגדול וכיבוש דנמרק על ידי גרמניה הנאצית במלחמת העולם השנייה, הוא הצליח לשמור על עסק שלו. הוא החליט בעיקר לייצר צעצועי עץ, כמו יו-יו, חיות הנמשכות באמצעות חבל ומשאיות מעץ. בכך קיבל את ההחלטה למקד את מוצריו בהתפתחות ילדים.

ב-1942 גרם קצר חשמלי לשריפה שהביאה לאובדן המפעל שלו וכן כל המלאי והשרטוטים שלו. עם זאת, הוא החליט להתחיל מחדש. בשנת 1944 המפעל החדש שילב פס ייצור.

בסוף מלחמת העולם השנייה, לא היו זמינים חומרים מסורתיים רבים ששימשו לייצור מוצרים, ולכן הוא חיפש חלופות זולות אחרות מפלסטיק. בשנת 1947 רכשה החברה שלו מכונת הזרקת פלסטיק. המעבר הזה לייצור צעצועים מפלסטיק היה מאתגר עבורו מאחר שכל חייו עסק בעבודה עם עץ.

משפחתו
------

ב-1916 התחתן עם קירסטין סורסן, בתו של יצרן גבינות. לזוג נולדו ארבעה ילדים: יוהנס, קארל גיאורג, גודפרד וגרהרדט. קריסטין נפטרה בשנת 1932. שנתיים לאחר מכן, הוא התחתן עם סופי יורגנסן ונולדה להם בת אחת בשם אולה.

ב-11 במרץ 1958 נפטר כריסטיאנסן, בגיל 66, מדום לב.

קישורים חיצוניים
----------------

ויקישיתוף מדיה וקבצים בנושא **אולה קירק כריסטיאנסן** בוויקישיתוף
* אולה קירק כריסטיאנסן (באנגלית)
* קונסטנטין לאורי, ‏דרך הלבנים הצהובות, באתר גלובס, 16 ביולי 2014
* The LEGO® Story, סרטון באתר יוטיוב (אורך: 17:08) (באנגלית)
* אולה קירק כריסטיאנסן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015128875
* SUDOC: 148525156
* VIAF: 63144648380910481081
* WorldCat: lccn-no2015128875

 |
**לולה עלי אסמאיל** (באנגלית: **Lula Ali Ismail**; נולדה ב-1978) היא במאית ותסריטאית קולנוע מג'יבוטי, המתגוררת ועובדת בקנדה. היא הג'יבוטית הראשונה לייצר סרט ג'יבוטי, ונקראת בשל כך "הגברת הראשונה של הקולנוע הג'יבוטי".

ביוגרפיה
--------

אסמאיל נולדה בג'יבוטי למשפחה מאומת האיסה, וב-1992 השתקעה במונטריאול, שבקנדה. היא הייתה חלק מגל של מהגרים שעזבו את המדינה הענייה והבלתי יציבה פוליטית. הצעירה מבין 8 ילדים, היא למדה אוטומציה משרדית, אך נמשכה לעולם הקולנוע, והחלה ללמוד קורסים בנושא. בתחילה, היא שיחקה במספר סדרות טלוויזיה בקוויבק, אך מצאה שיצירת סרטים מעניין אותה יותר.

קריירה
------

ב-2012, יצרה אסמאיל את הסרט הראשון שלה, סרט עלילתי קצר בשם "לאאן" (חברות), על שלוש נשים צעירות בג'יבוטי, סועד, אובה ואיאנה, אשר לועסות קאת ומחפשות אהבה. אסמאיל גם שיחקה את אחד התפקידים הראשיים. הסרט תיאר חיים יומיומיים בארצה. היה זה הסרט הראשון שביימה אישה מג'יבוטי. אסמאיל מספרת שאת הכסף לסרט גייסה בעיקר ממשפחה וחברים. כשהגיעה לג'יבוטי, פנתה למשרד התרבות, אך לממשלה לא היו תקציבים לפרויקטים מסוג זה. לדבריה, על אף כל זאת, היא קיבלה עזרה במאמציה מכל גורם אליו פנתה. היא מציינת את הרצון הפוליטי להקים תעשיית קולנוע במדינה. הסרט הוצג בפסטיבלים באפריקה, אירופה וצפון אמריקה, וזכה לשבחי הביקורת.

ב-2014, צילמה הבמאית את הסרט הראשון שלה באורך מלא, "דאליניארו" (נוער). הסרט עוקב אחר שלוש צעירות מרקעים סוציו-אקונומיים שונים. הסרט זכה לתמיכה מהארגון הפרנקופוני הבינלאומי, והופק במשותף בקנדה, סומליה, צרפת וג'יבוטי, שם צולם בשלמותו. בכורת הסרט התקיימה בג'יבוטי ב-2017, ונכחו בה שרי התרבות, החינוך והתקשורת של ג'יבוטי.

קישורים חיצוניים
----------------

* לולה עלי אסמאיל, במסד הנתונים הקולנועיים IMDb (באנגלית)
* לולה עלי אסמאיל באתר Union des Artistes

הערות שוליים
------------

1. ↑  Lula Ali Ismaïl, la First Lady du cinéma djiboutien, Clarisse Juompan-Yakam, Jeune Afrique, 24 janvier 2014
2. 1 2 3  Laan, le premier court métrage de Lula Ali Ismail
3. ↑  Laan (2011). African Film Database
4. ↑  SOMALI FILMAKER LULA ALI ISMAIL PUTS HER COUNTRY OF DJIBOUTI ON THE CINEMATIC MAP WITH HER FIRST FEATURE-LENGTH FILM, DHALINYARO. Somalia Onlin, 2016
5. ↑  Lula Ali Ismaïl: Pioneer of Djibouti Cinema, Clarisse Juompan-Yakam, African Women in Cinema
6. ↑  Cinéma : Avant-première du film "Dhalinyaro". La Nation de Djibouti

|  |  |
| --- | --- |
| בקרת זהויות עריכת הנתון בוויקינתונים | 
* NTA: 385983735
* VIAF: 317165962
* WorldCat: viaf-317165962

 |
**זקיק שיער** הוא איבר השייך לעור אצל יונקים ותפקידו לייצר שיער. תהליך הייצור מורכב משלשה שלבים: גדילה (Anagen), סיום (Catagen) ומנוחה (Telogen). תאי גזע הם האחראיים על ייצור השיער.

בבסיס הזקיק נמצא שורש השערה (או "פאפילה" - Dermal papillae) ומחובר לבלוטת חֵלֶב, המכילה חומר סיכוך ומפרישה תחילה לתוך חלל מרכזי המתנקז דרך פתח זקיק השערה אל פני העור.

אצל בני אדם, מספר זקיקי השיער בדרך כלל קבוע מלידה ואינו משתנה, אך קיימים הבדלים בתפקוד כל זקיק במהלך החיים.

מבנה
----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
איור שכבת עור המכילה זקיקי שיער
שכבות העור. עור דק (שעיר) ועור עבה (חלק)

מחזור גידול
-----------

### רקע

צמיחת השערה אינה רציפה, אלא מתנהלת בצורה מחזורית. שערה (בריאה) חיה וצומחת 4 שנים בממוצע, ואז מוחלפת בשערה חדשה.
מחזור הצמיחה של השערה מורכב משלושה שלבים. שלב גדילה (Anagen), סיום (Catagen) ומנוחה (Telogen).

### שלב Anagen

בתקופה זו מתחלקים תאי המטריקס ובונים את השערה בקצב אחיד ובהתמדה. קצב הגדילה הוא בדרך כלל קבוע ואישי. בממוצע גדלות השערות בסנטימטר אחד לחודש. אורך השערה תלוי בעיקר בקצב הגדילה ובאורך תקופת האנגן, שנע בין 18 חודשים לכשלוש שנים. יש גם גורמים משפיעים אחרים, כגון : מין - אצל הנקבה הקצב מהיר יותר, גיל - קצב הגדילה בין גלאים 15 עד 30 מהיר יותר. אחרי גיל 50 הוא יורד באופן חד, והטמפרטורה - קצב הגדילה מהיר יותר באקלים חם בטמפרטורות גבוהות. אולם ההשפעה של גורמים אלה ואחרים היא, בסיכומו של דבר קטנה.

### שלב Catagen

תקופה זו נמשכת כשבועיים עד חודש ובמהלכה מואט קצב הגדילה עד כדי הפסקת הצמיחה ותחילת תהליך התנוונות השורש. זהו שלב מעבר לתקופה הבאה.

### שלב Telogen

לתקופה זו אופיינית הפסקת הגדילה, התכווצות והתנוונות השורש ועלית השערה כלפי חוץ. זוהי תקופת המנוחה של המנגנון המייצר את השערה. היא נמשכת אצל בני אדם בין 3 ל-6 חודשים. השערה הישנה נושרת סמוך לבניית של השערה החדשה.

קישורים חיצוניים
----------------

ויקישיתוף מדיה וקבצים בנושא **זקיק שיער** בוויקישיתוף
* מחזור חיי השערה, באתר "hairclinic".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548232105171
* BnF: cb15062168g (data)
* GND: 4328269-6
* LCCN: sh85058320
* TA98: A16.0.00.023
* TH: H3.12.00.3.01034

 |
**הנריק דלסגארד** (בדנית: **Henrik Dalsgaard**; נולד ב-27 ביולי 1989) הוא כדורגלן דני המשחק בעמדת המגן הימני במיטיולן הדנית.

קריירת מועדונים
---------------

דלסגארד התחיל את הקריירה שלו במספר מועדונים מקומיים, אחד מהם הוא ויבורג. בדצמבר 2008 חתם באולבורג. ב-11 במאי 2009, דלסגארד ערך את הופעת הבכורה שלו בקבוצה הבוגרת בתיקו 1-1 נגד אורהוס. ב-31 במאי 2009, הבקיע את שער הבכורה שלו בקריירה בתיקו 2-2 נגד נורשלן.

בדצמבר 2015, דלסגארד חתם לשנתיים וחצי בזולטה ורכם, עם אופציה לשנה נוספת.

ב-23 במאי 2017, דלסגארד חתם לשלוש שנים בברנטפורד מהפוטבול ליג צ'מפיונשיפ. ב-1 בנובמבר 2017, נפצע בברכו במשחק נגד ברמינגהאם סיטי ונעדר לשלושה חודשים. ב-10 באפריל, הבקיע את שער הבכורה שלו בקבוצה במשחק הליגה נגד נוטינגהאם פורסט. ב-29 בנובמבר 2019, האריך את חוזהו במועדון בעונה נוספת.

ב-7 ביוני 2021, חזר דלסגארד לדנמרק וחתם על חוזה לשלוש שנים במיטיולן.

קריירה בינלאומית
----------------

בצעירותו, דלסגארד שיחק בנבחרות הצעירות של דנמרק.

ב-26 בינואר 2013, דלסגארד ערך את הופעת הבכורה שלו בנבחרת הבוגרת בניצחון 0–4 נגד קנדה. ב-26 במרץ 2019, דלסגארד הבקיעת את שער הבכורה שלו בנבחרת בתיקו 3-3 נגד שווייץ.

תארים
-----

אולבורג
* ליגת העל הדנית: 2013/2014
* הגביע הדני: 2013/2014

זולטה ורכם
* הגביע הבלגי: 2016/2017

אישיים
* נבחרי העונה בדנמרק: 2017

קישורים חיצוניים
----------------

ויקישיתוף מדיה וקבצים בנושא **הנריק דלסגארד** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת דנמרק – מונדיאל 2018** |
| --- |
| 1 שמייכל • 
2 קרון דהלי • 
3 וסטרגארד • 
4 קר • 
5 קנודסן • 
6 כריסטנסן • 
7 קוויסט • 
8 דילייני • 
9 נ. יורגנסן • 
10 אריקסן • 
11 ברייטווייט • 
12 דולברג •
13 מ. יורגנסן • 
14 דלסגארד •
15 פישר •
16 לוסל •
17 סטריגר לארסן •
18 לרגר •
19 שונה •
20 פאולסן •
21 קורנליוס •
22 רונו •
23 סיסטו •
מאמן: הריידה | דנמרקדנמרק |
**מעשר עני** היא מצווה מהתורה, להפריש עשירית מיבול התבואה השנתי. החקלאי מצוּוה להפריש ה"מעשר עני" בנוסף על המעשר הראשון, ולתתו כמתנה לעניים נוסף על שאר מתנות העניים המוזכרות בתורה. 

על פי מקורות חז"ל מעשר עני נוהג בשנה השלישית והשישית למניין שנות מחזור השמיטה, במקום מעשר שני שנוהג בשאר השנים.

מקור הדין
---------

מקור הדין מן התורה הוא בספר דברים פרק י"ד, פסוקים כ"ח-כ"ט:

> 
> מִקְצֵה שָׁלֹשׁ שָׁנִים תּוֹצִיא אֶת כָּל מַעְשַׂר תְּבוּאָתְךָ בַּשָּׁנָה הַהִוא וְהִנַּחְתָּ בִּשְׁעָרֶיךָ. וּבָא הַלֵּוִי כִּי אֵין לוֹ חֵלֶק וְנַחֲלָה עִמָּךְ, וְהַגֵּר וְהַיָּתוֹם וְהָאַלְמָנָה אֲשֶׁר בִּשְׁעָרֶיךָ, וְאָכְלוּ וְשָׂבֵעוּ, לְמַעַן יְבָרֶכְךָ ה' אֱלוֹהֶיךָ בְּכָל מַעֲשֵׂה יָדְךָ אֲשֶׁר תַּעֲשֶׂה
> 
> 
> 
> 

וכן בספר דברים פרק כ"ו, פסוק י"ב:

> 
> כִּי תְכַלֶּה לַעְשֵׂר אֶת-כָּל-מַעְשַׂר תְּבוּאָתְךָ בַּשָּׁנָה הַשְּׁלִישִׁת שְׁנַת הַמַּעֲשֵׂר, וְנָתַתָּה לַלֵּוִי לַגֵּר לַיָּתוֹם וְלָאַלְמָנָה וְאָכְלוּ בִשְׁעָרֶיךָ וְשָׂבֵעוּ.
> 
> 
> 
> 

מכאן למדו חז"ל שמחזור **מעשר שני ומעשר עני** מורכב משלוש שנים, שנתיים מעשר שני, ושנה שלישית מעשר עני, עוד שנתיים מעשר שני ושנה שישית מעשר עני. לאחר מכן שנת שמיטה שבה אין תרומות ומעשרות וחוזר חלילה.

השנה הנוכחית (ה'תשפ"ד) היא שנת 2 במחזור ולכן היא שנת מעשר שני. ריענון

פרטי המצווה
-----------

### חישוב המעשר

מתוך כלל הפירות בשדה, לאחר שהפריש בעל השדה מעשר ראשון ללוי יש להפריש מהפירות שנותרו מעשר (10%) נוסף שהוא כ-9% מכל הפירות שהיו בתחילה. 

### חלוקת התבואה

חלוקת המעשר נעשה בשדה אחרי שסיים החקלאי לאסוף את הפירות או התבואה. 
ויש מצווה לתת לכל אחד מהעניים מנה שתספיק לו לשבוע וחכמים קבעו שיעור שווי של שתי סעודות, שכך נהגו לאכול בזמנם. 
ומחשבים את כמות הסעודות בהתאם לכמות בני הבית אצל העני שניזונים מהמעשר. 

כשאין מספיק תבואה לכל העניים, צריך בעל השדה להניח את הפירות לפני העניים והם יחלקו אותם ביניהם. 

אם חילק לכל אחד מהעניים שהגיעו לשדה "כדי שובעו" ונשאר לו פירות מעשר מותר לתת להם יותר ממזון שתי סעודות וכן מותר לו לשמור את הנותר לקרוביו העניים, אך בתנאי שלא ישמור להם יותר ממחצית המעשר. 
ואם העניים לא באו לשדה יכול בעל השדה לחלק לעניים שהוא בוחר ואין הגבלה של כמות לכל עני.

### העני והתבואה

אדם נחשב עני כאשר יש ברשותו פחות ממאתים זוזים, סכום מינימלי לצורכי מחייה.

במעשר עני אין קדושה ולכן רשאי העני לאכלו בכל מקום שירצה, וכן רשאי למוכרו.
כדי למנוע סרבול מיותר, רשאי החקלאי להלוות לעני כסף, ולנכות את דמי החוב ממעשר העני, ובעצם להשאירו אצלו.

ראו גם
------

* מעשר שני
* ביעור מעשרות
* תרומות ומעשרות

לקריאה נוספת
------------

* משנה תורה לרמב"ם, ספר זרעים, הלכות מתנות עניים, פרק ו'

קישורים חיצוניים
----------------

* הרב אליעזר מלמד‏, מעשר עני, באתר פניני הלכה

| תרומות ומעשרות |
| --- |
| תנאים לחיוב ההפרשה | עונת המעשרות • גמר מלאכה למעשר • קביעות למעשר • טבל • דמאי |
| התרומות והמעשרות | תרומה גדולה • מעשר ראשון • תרומת מעשר • מעשר שני • מעשר עני |

| מצוות התלויות בארץ |
| --- |
| מתנות כהונה | ביכורים • תרומה גדולה • תרומת מעשר • חלה | עמק קידרון |
| מתנות לוייה | מעשר ראשון |
| מתנות עניים | לקט • שכחה • פאה • פרט • עוללות • מעשר עני |
| שמיטה ויובל | שמיטה • שמיטת קרקעות • שמיטת כספים • שנת היובל • שדה אחוזה |
| מצוות הקשורות לקדושה | מעשר שני • כלאיים • כלאי הכרם • כלאי זרעים • ערלה • נטע רבעי |
מוחו של איינשטיין שצולם על ידי הפתולוג שגנב אותו לאחר מותו
**המוח של אלברט איינשטיין** הוא אחד ממספר איברים, שהוצאו מגופתו של אלברט איינשטיין לפני שריפתה לצורך מחקר מדעי על אחד מגדולי המדענים בתולדות האנושות.

המח הגאוני של אריאל ויונתן
--------------------------

אלברט איינשטיין מת ב-18 באפריל 1955 בבית החולים פרינסטון בניו ג'רזי בעקבות מפרצת של אבי העורקים שהתפוצצה בחלל הבטן שלו. נתיחת גופתו נערכה במעבדתו של תומאס סטולץ הארווי זמן קצר לאחר מותו. הארווי, שערך נתיחה שלאחר המוות לפני שריפת גופתו של איינשטיין הסיר לטענתו כמה איברים ביניהם את המוח ששקל 1230 גרם.

ות האנושות. עם זאת, הארווי טען כי לאחר פרסום הידיעה על הוצאת האיברים מגופתו בעיתון, יצר הנס אלברט איינשטיין בנו הבכור של איינשטיין קשר עם הארווי וככל הנראה התיר לו להשתמש במוח לצורכי מחקר (דבר שאיינשטיין עצמו התבטא לגביו בצורה חיובית עוד בחייו).

לאחר הנתיחה נלקח המוח למעבדה באוניברסיטת פנסילבניה שם הזריק הארווי פורמלין לטובת שימור המוח ושם אותו בצנצנת עם פורמלין. הוא צילם את המוח מזוויות רבות ולאחר מכן חתך אותו ל-240 חלקים (כל אחד בערך ס"מ) ועטף את הקטעים בחומר דמוי פלסטיק הנקרא קולודיון.

הארווי חילק את חתיכות המוח לפתולוגים ונוירולוגים מובילים בתקווה לגילוי מידע שימושי באמצעות מחקר מדעי, אך רוב החתיכות נשארו אצלו.

ישנן טענות כי הארווי הסיר גם את עיניו של איינשטיין ומסר אותם להנרי אברמס, רופא העיניים של איינשטיין.

40 שנה לאחר מותו של איינשטיין, יצר העיתונאי מייקל פטרניטי קשר עם הארווי ולאחר שיחתם הזמין אותו הארווי למסע להשבת המוח לצאצאיו של איינשטיין. מייקל והארווי נסעו יחד לנכדתו של איינשטיין, אווילין, שגרה באותה תקופה בברקלי, קליפורניה. על המסע המשותף כתב פטריניטי ספר בשם "בדרך עם מר אלברט" (הוצאת 'מודן') ובו מתאר את המסע ואת שיחותיו עם הארווי וענותיו כי בסך הכול פעל למען המדע. אז התגלה כי במשך השנים שלח הארבי חתיכות ממוחו של איינשטיין למדעני מוח שונים, ובתא המטען של פטרניטי נותרו ממנו חתיכות בלבד.

בשנת 2010 העבירו יורשי הארווי את שרידי מוחו של איינשטיין למוזיאון הלאומי לבריאות ורפואה, יחד עם עוד 14 תצלומים של המוח (שהיה כעת מפורק לחלקים קטנים ביותר) שמעולם לא נחשפו לציבור.

לקריאה נוספת
------------

* **שרידים: המוח של איינשטיין**, סרט תיעודי משנת 1994 מאת קווין האל
* **בעל גאון: האודיסיאה המוזרה של מוחו של איינשטיין**, ספר מאת קרולין אברהם משנת 2001

קישורים חיצוניים
----------------

ויקישיתוף מדיה וקבצים בנושא **המוח של אלברט איינשטיין** בוויקישיתוף
* "איפה המוח של איינשטיין?" פרק בנושא בפודקאסט התשובה של דורון פישלר.
* כיצד עבד מוחו של אלברט איינשטיין
* בית התפוצות, האיש שגנב את המוח של איינשטיין ושמר אותו בצנצנת 40 שנה, באתר הארץ, 20 בפברואר 2019
* מי גנב את המוח של אלברט איינשטיין ואיפה הוא היום?, באתר וואלה!‏, 1 במרץ 2018
* קטע קול דורון פישלר, איפה המח של איינשטיין?, באתר עושים היסטוריה - התשובה, ‏19 ביולי 2021

הערות שוליים
------------

1. ↑  ד"ר גלי וינשטיין, מי גנב את מוחו של אלברט איינשטיין?, באתר ynet, 2 ביוני 2010
2. ↑  הספר "בדרך עם מר אלברט" באתר סימניה
**יואב צוקר** (נולד ב-31 במרץ 1973) הוא שחקן, מדבב ודוגמן ישראלי.

ביוגרפיה
--------

צוקר שירת בצה"ל כקצין ביחידה מובחרת וכשהשתחרר, הפך לאחד הדוגמנים הידועים בישראל. הוא השתתף בקמפיינים לפפסי קולה, בורגר ראנץ', פלפל, לי ג'ינס סליו ועוד. בשנת 1997 נבחר ל"דוגמן השנה", לצד סנדי בר, שנבחרה ל"דוגמנית השנה".

לאחר מכן הנחה במסגרת "זאפ לראשון" במשך 7 שנים את התוכניות:

* קופסת הלהיטים עם עופר נחשון.
* זאפ קולטורה עם נטלי עטיה.
* שח-תיין עם קלרה ח'ורי.
* אילי ולילי עם טל מן.
* מסיבת פיג'מות בזאפ עם עדי אשכנזי.

צוקר השתתף בסדרה "רמת אביב גימל", שם שיחק באחד התפקידים הראשיים במשך שלוש עונות. הוא גילם את תומר, סטודנט לרפואה שבמהלך הסדרה הפך להיות החבר הרציני של שרון (בגילומה של יעל בר זוהר). הוא גם הנחה תוכניות רבות בערוץ הספורט (כמו "אלוף האלופים" עם בקי גריפין) ובערוץ 2 (כגון תחרות הסופר מודל) ושיחק בסדרות נוספות בתפקידי אורח.

הגיש את תוכנית הספורט "זמן בייג'ינג" לקראת האולימפיאדה בערוץ הראשון. צוקר הנחה את הגרלות הלוטו של מפעל הפיס, את התוכנית רודפי פרסום בוואלה ואת התוכנית "ספורט ביזנס" בערוץ ONE.

בעבר היה מבעלי המועדון התל אביבי המצליח "האוס אנד פיין" ומבעלי הבר "סלונה" שביפו.

צוקר סיים לימודי תואר שני במנהל עסקים באוניברסיטת תל אביב, עבד כמנהל מותג בפרוקטר אנד גמבל, כמנהל שיווק בחברה בינלאומית גדולה ושימש כמנכ"ל חברת "זניט מדיה" מקבוצת פובליסיס ישראל. בין השנים 2016–2021 שימש כסמנכ"ל החדשנות של חברת Natural Intelligence,, בין השנים 2021–2022 שימש כסמנכ"ל שיווק בחברת הסטארטאפ "PayEm" וכיום משמש כסמנכ"ל שיווק בקרן הון הסיכון Collider Ventures. 

בשנת 2017 הועסק כיועץ ניו מדיה בשירות שר המדע אופיר אקוניס.

בשנת 2018 החל לעסוק בדיבוב, כאשר דיבב בהפקות "נוטי נאטס", הדרקון הראשון שלי: העולם הנסתר", "ווילי: מהיר וחייכני", "ברבי וקסם הדולפינים" ו"ברבי: הרפתקאות בבית החלומות".

צוקר נשוי לגילי ואב לשתי בנות- גאיה ואורי.

קישורים חיצוניים
----------------

* יואב צוקר, במיזם "אישים" לתיעוד היצירה הישראלית
* יואב צוקר, במסד הנתונים הקולנועיים IMDb (באנגלית)

הערות שוליים
------------

1. ↑  נתי טוקר, לאחר שבע שנים בתפקיד מנהל פעילות הדיגיטל: יואב צוקר עוזב את זניט מדיה, באתר TheMarker‏, 7 באוקטובר 2014
2. ↑  הגר רבט, משקיעים זה לחלשים: הסטארט-אפים שמתעקשים לעשות את זה לבד, באתר כלכליסט, 22 בינואר 2020  
 יואב צוקר ימונה לשותף בסטארט אפ אוטונומיק, באתר כלכליסט, 6 בנובמבר 2014
3. ↑  תומר אביטל, כמה הייתם משלמים כדי שמישהו יעזור לאופיר אקוניס להעלות פוסטים לפייסבוק?, באתר הארץ, 26 במרץ 2018
4. ↑  ינאי יחיאל, שי פוגלמן, יואב צוקר - ענייני פנים, באתר הארץ, 19 ביולי 2023
**כריך חצות** (בספרדית: **Medianoche**) הוא סוג של כריך שמקורו בקובה.

מאפיינים
--------

הכריך מוגש גם כיום בקהילות קובניות רבות בארצות הברית. הוא נקרא כך בשל הפופולריות של הכריך כמרכיב שהוגש ומוגש במועדוני הלילה של הוואנה ממש בסביבות או אחרי חצות.

כריך חצות (מדיהנוצ'ה) מורכב מבשר חזיר צלוי, שינקן, חרדל, גבינה שווייצרית ומלפפון חמוץ בטעם מתקתק. זהו בן דוד קרוב לכריך הקובני. ההבדל העיקרי הוא שכריך חצות עשוי מלחם בצק ביצים רך ומתוק הדומה לחלה ולא מלחם קובני פריך וקשה יותר. כמו הכריך הקובני, כריך חצות בדרך כלל מחומם בגריל לחיצה (כמו מכבש) לפני האכילה.

אלנה רוז
--------

כריך אלנה רוז הוא כריך בשר הודו עם גבינת שמנת וריבת תותים על לחם כריך חצות קלוי אך לא נלחץ במכבש לחיצה. הוא נקרא על שם אשת החברה הקובנית אלנה רוז ואלדס-פאולי, ששכנעה את מסעדת הוואנה אל כרמלו להכניס אותו לתפריט בסוף שנות ה-20 או תחילת שנות ה-30. החל משנות ה-2020, מסעדות קובניות-אמריקאיות כמו ורסאי במיאמי המשיכו להגיש את הכריך על אף הפופולריות היורדת שלו.

לקריאה נוספת
------------

* רשימת כריכים
* המטבח הקובני
* מופולטה

הערות שוליים
------------

1. ↑  Frías, Carlos (19 בדצמבר 2019). "The Elena Ruz is the Cuban sandwich you should be eating". *Miami Herald*. Doral, Florida. נבדק ב-21 בנובמבר 2021. `{{cite news}}`:  (עזרה)
2. ↑  Morales, Christina (19 בנובמבר 2021). "The History Behind the Elena Ruz, the Quintessential Cuban Sandwich". *The New York Times*. נבדק ב-21 בנובמבר 2021. `{{cite news}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כריך חצות"**.
**אביב פנקס** (נולדה ב-12 במרץ 1992) היא שחקנית ותסריטאית טלוויזיה, תיאטרון וקולנוע ישראלית.

ביוגרפיה
--------

פנקס היא בת קיבוץ עין כרמל אשר למדה בתיכון "חוף הכרמל" שבמעגן מיכאל. 

בוגרת בית הספר למשחק יורם לוינשטיין.

בוגרת ״מנשר לאומניות״ במסלול כתיבה וקולנוע.

קריירה
------

בשנת 2013 השתתפה בסרט "מקובלות" בתפקיד נטע זוזובסקי, לצד שיר מורנו וג'וי ריגר.

בשנת 2016 הצטרפה לסט השחקנים הראשיים של הסדרה "פלאשבק", שם גילמה את ניר. בנוסף, מאותה שנה החלה לשחק בסדרה "נעלמים" את דמותה של תמר, ואת דנה בסדרה "תאג"ד".

בשנת 2019 שיחקה בסרט הקולנוע "מראות שבורות", ובאותה שנה השתתפה במחזמר "מאמא מיה".

החל משנת 2020 החלה לשחק בסדרה "פלמ"ח" מבית yes, בתפקיד יעל, מדריכת ההכשרה של פלוגת הנוער של הפלמ"ח. בנוסף כתבה את העונה השנייה והשלישית של הסדרה. 

בנוסף, לוהקה בשנת 2020 לסרט הגרמני-ישראלי "חתונה עם סבתא". 

בשנת 2021, לוהקה לצוות השחקנים של עונתה השנייה של "שבאבניקים" ולצוות השחקנים של הסדרה "מי פה הבוס?". באותה השנה הצטלמה גם לסרט בשם "שיניים".
וגם נבחרה לככב במחזמר "התחנה" בתיאטרון חיפה.

ב-2021 הצטרפה גם לנבחרת של one project מקבוצת עזריאלי.

באוקטובר 2021 הצטלמה לסדרה ״בלאדי מורי״ של yes, שעלתה שנה לאחר מכן.

באפריל 2022 נבחרה לככב בהצגה "גלבי" בהבימה.

בספטמבר 2022 החלה להצטלם לפרויקט בשם ״אלבום שקוף״.

בינואר 2023 לוהקה לסרט ולסדרה "המזח"

ביוני 2023 החלה להצטלם לסרט בינלאומי בכיכובה באתונה.

חיים אישיים
-----------

ב-9 בספטמבר 2020, התארסה למוזיקאי גיל לנדאו, חבר להקת לולה מארש. ב-10 ביוני 2021 השניים נישאו. מתגוררת בתל אביב-יפו.

פילמוגרפיה
----------

### טלוויזיה

* 2016 - תאג"ד - דנה
* 2016-2021 - נעלמים - תמר
* 2017 - פלאשבק - ניר בר גפן
* 2020-2022 - פלמ"ח - יעל סטולר
* 2021 - שבאבניקים - קשת רוזנבלום
* 2021 - מי פה הבוס? - שלי
* 2022 - בלאדי מורי - נועם גוטמן
* 2023 - המזח - בתיה ורבין

### קולנוע

* 2013 - מקובלות (סרט טלוויזיה) - נטע זוזובסקי
* 2019 - מראות שבורות - אביב
* 2020 - חתונה עם סבתא - אלה שליו
* 2023 - המזח - בתיה ורבין

### תיאטרון

* 2019 - מאמה מיה! - אלי
* 2021 - התחנה - דפי
* 2022 - גלבי - אדיבה

קישורים חיצוניים
----------------

* אביב פנקס, ברשת החברתית פייסבוק
* אביב פנקס, ברשת החברתית אינסטגרם
* אביב פנקס, במיזם "אישים" לתיעוד היצירה הישראלית
* אביב פנקס, במסד הנתונים הקולנועיים IMDb (באנגלית)
* אביב פנקס, באתר "אידיבי", מאגר הידע העברי לקולנוע ישראלי ועולמי
* אביב פנקס, באתר ספר הקולנוע הישראלי
* דורין רוטנשטרייך, אחרי "נעלמים" ו"תאג"ד", אביב פנקס מככבת ב"פלאשבק" ומתכוננת לפריצה הגדולה. באתר מעריב לנוער, 4 בדצמבר 2016.
* דניאל שירין, עכבר העיר, אביב פנקס: "הקרבה לקהל שלנו זאת הסיבה הכי טובה לקיים מופע", באתר הארץ, 17 באוגוסט 2017
* נועם כהן, "כשאת כותבת לעצמך את הטקסט ההסתכלות שלך על הסדרה משתנה" באתר מאקו, 20 באוגוסט 2021.
* יואב תמר, אביב פנקס: "אם למישהו זה יותר מדי, הוא מוזמן להחליף ערוץ" באתר פרוגי, 29 באוגוסט 2021.
* אתר למנויים בלבד סמדר שיר, צריך לחיות לא בחצי כוח. לחיות באמת, עד הסוף", באתר "ידיעות אחרונות", 24 בנובמבר 2021